### Muistio

### Metsä-ELITE:n kokous 1/2014

# **Aika:** 19.3.2014 klo 9.30–12.30

**Paikka:** Metsähallitus, Tikkurila

**Paikalla:** Saara Lilja-Rothsten, Tapio (pj.)

Kaisa Junninen, Metsähallitus (siht.)

Erkki Eteläaho, METO

Paloma Hannonen, SLL

Lauri Kajander, Luonto-Liitto

Arto Kammonen, Metsähallitus

Kari T. Korhonen, Metla

Henrik Lindberg, HAMK

Karoliina Niemi, Metsäteollisuus

Markus Nissinen, Metsänomistajien liitto Länsi-Suomi

Rauli Perkiö, Metsähallitus

Seija Tiitinen-Salmela, SMK

Tiina Tonteri, Metla

**Poissa:** Katja Matveinen-Huju, MMM

Maarit Loiskekoski, YM

Pekka Punttila, SYKE

Kimmo Syrjänen/Riikka Paloniemi, SYKE

1. **Kokouksen avaus ja asialistan hyväksyminen**

Saara Lilja-Rothsten hoitaa kokouksen puheenjohtajuuden Metsä-ELITE:n varsinaisen pj:n Katja Matveinen-Hujun ollessa estyneenä. Kaisa Junninen toimii sihteerinä. Saara avasi kokouksen ja asialista hyväksyttiin.

1. **Osallistujien esittäytyminen**

Käytiin läpi esittäytymiskierros. ELITE-ryhmässä Arto Kammosen varajäsen on Juhani Karjalainen.

1. **Elinympäristöjen tilan edistämisen tavoitteet, tausta ja kansallinen Elinympäristöjen tilan edistämisen työryhmä (ELITE)**

Kokouksen pj. esitteli ELITE-ryhmien työn taustan ja tavoitteet Katjan laatimien diojen pohjalta (**liite 1**), ja aiheesta keskusteltiin vilkkaasti.

ELITE-työllä on vankka perusta kansainvälisissä ja kansallisissa sopimuksissa ja strategioissa, kuten CBD-sopimuksessa, EU:n biodiversiteettistrategiassa ja kansallisessa luonnon monimuotoisuuden toimintaohjelmassa. Tavoitteena on nimenomaan elinympäristöjen ekologisen tilan edistäminen, ei pelkästään ennallistaminen sen perinteisessä merkityksessä (vaikka dioissa käytetäänkin sanaa ”ennallistaminen”). ELITE-työn pohjalta YM laatii esityksen valtioneuvoston käsiteltäväksi vuonna 2015. VM:n linjauksen mukaan esityksestä ei saa tulla lisäkustannuksia valtiolle.

ELITE-ryhmän esitystä pidettiin hyvänä ja selkeänä verrattuna aikaisempaan. Tarkastelussa on huomioitava kustannukset, jotka vaikuttavat priorisointiin. ELITE-työssä hyödynnetään mahdollisuuksien mukaan LuTU-työtä ja mm. PEFC-kriteeristöä, jonka päivitys on käynnissä (valmistuu kesällä 2014). Huomioidaan myös aikaisemmat ennallistamistoimet, joiden seurauksena metsät jatkavat ennallistumistaan. Osana KMO:ta valmistellaan luonnonhoidon tavoiteohjelmaa, jossa ELITE-tuloksia voidaan hyödyntää, samoin KEMERA:n tarkistuksessa. Jos EU laatii uuden rahoitustyökalun ennallistamistavoitteen saavuttamiseksi, on hyvä että Suomella on valmis esitys tarvittavista toimenpiteistä.

Ekosysteemipalvelujen kautta ekosysteemien tilaa parantavat toimet saattavat myös tuoda rahaa, eivät pelkästään aiheuttaa kustannuksia.

1. **Alatyöryhmien tehtävät ja rajapinnat alatyöryhmien välillä**

Käytiin läpi Janne Kotiahon ja Jussi Päivisen laatima ”Ohje alatyöryhmille työn aloitukseen”. Ohjeeseen esitettiin paria tarkennusta: kohta 2 ii) ”…kuvaavat kunkin elinympäristön *tilan laatua*”, ja kohta 2 ii) c) *hiilitase* tai *hiilivarasto*.

Metsäisten elinympäristöjen rajapinnat muihin ekosysteemityyppeihin:

**Suot**: Käytännöllisin jako lienee VMI:n mukainen suot/kivennäismaat. Myös LuTU-jaottelu tarkistetaan ja pyritään huomioimaan. Jako metsämaa/kitumaa ei ole hyvä biologiselta kannalta. Yksi vaihtoehto voisi olla toimenpiteiden mukainen: metsäryhmässä käsiteltäisiin kaikki puustoon liittyvät toimenpiteet (myös puustoisilla soilla) ja suoryhmässä vesitalouteen liittyvät (ml. kivennäismaiden ojitukset), mutta tässä ongelmana ovat päällekkäiset pinta-alat. Kaikki metsien puustoon kohdistuvat keinot ovat joka tapauksessa sovellettavissa myös muissa puustoisissa elinympäristöissä, eli ryhmien välinen tiedonvaihto on tärkeää.

**Vedet**: Puuston käsittely vaikuttaa metsissä sijaitseviin pienvesiin, mutta metsäryhmä ei välttämättä osaa huomioida kaikkia tekijöitä ja vaikutuksia. Metsäryhmä listaa kaikki metsissä tehtävät toimenpiteet, ja pienvesiryhmä voi arvioida niiden vaikutuksia.

**Kulttuuriympäristöt**: Metsälaitumet ja taajamametsät kuuluvat kulttuuriympäristöryhmälle.

Kalliot on sovittu metsäryhmän vastuulle, samoin puustoiset tunturielinympäristöt.

1. **Elinympäristöjako metsäelinympäristöissä**

Todettiin, että tarkastelussa ei erotella suojelualueita ja metsätalousalueita, vaikka elinympäristöjen tilaan vaikuttavat keinot niissä ovatkin erilaisia.

***Sovittiin alustavasti jaosta kolmeen pääryhmään:***

***Lehdot, VT:tä karummat metsät, muut kivennäismaametsät (VT-OMT)***

Luontotyyppisuojelun nykytilanne ja tarpeet -työssä tunnistettiin kuusi erityishuomiota kaipaavaa metsäluontotyyppiä: harjujen valorinteet, dyynimetsät, ultraemäksisen maapohjan metsät, tulvametsät, karukkokankaat ja jalopuumetsät (Suomen ympäristö 5/2013). Nämä huomioidaan mahdollisuuksien mukaan toimenpiteiden pohdinnan yhteydessä, samoin kuin muut erityiskohteet, kuten tunturikoivikot ja palaneet metsät. Tulvametsät kuuluisivat oikeastaan pienvesiryhmälle, koska niiden hoitokeinot liittyvät ennen kaikkea vesitalouteen.

1. **Keskeiset metsien ekologista laatua kuvaavat tekijät**

Metsien ekologista laatua kuvaavat metsän rakenne, prosessit (etenkin häiriödynamiikka) ja lajisto. Näistä metsän rakenne on helpoimmin mitattava ja seurattava osa, koska monia tärkeitä rakennepiirteitä mitataan VMI:ssä. Täydennettiin ja tarkennettiin Kaisan alustavasti laatimaa listaa (**liite 2**; keskustelun pohjalta tehdyt lisäykset ja tarkennukset merkitty punaisella).

Muista rakenteeseen liittyvistä mittareista todettiin, että erirakenteisuutta ei pystytä luotettavasti seuraamaan VMI: avulla, ja että karuille luontotyypeille olisi hyvä saada lisää mittareita, kuten latvuspeittävyys ja humuksen paksuus. Näitä ei löydy VMI:stä, mutta pohjapinta-ala korreloi latvuspeittävyyden kanssa, ja METLA:lla on myös muita aineistoja.

*Ekosysteemipalvelut: Pyydetään ohjausryhmältä linjausta, mitä ekosysteemipalvelut ovat ja miten laajasti ne huomioidaan tässä työssä.*

1. **Elinympäristöjen tilan edistämisen keinot metsäympäristöissä**

Saara on listannut metsätalousalueilla käytössä olevia ja uusia innovatiivisia keinoja (**liite 3**). Listaa ei varsinaisesti ehditty käsitellä kokouksessa, mutta se toimi ajatusten herättäjänä. Listan lisäksi tulevat suojelualueilla käytössä olevat ennallistamis- ja luonnonhoitomenetelmät.

Työryhmä arvioi, että sen keskeinen tehtävä on pohtia, miten olemassa olevien keinojen volyymia ja vaikuttavuutta voitaisiin kasvattaa, ja löytyisikö uusia painotuksia, kuten rantametsien säästäminen, peltojen metsittäminen muilla puulajeilla kuin kuusella, kuviokoon suurentaminen, säästöpuuryhmien koon kasvattaminen ja säästöpuiden keskittäminen. Lisäksi tarvitaan koulutusta ja ”tukiekologiaa” (uusia tukimuotoja, haitallisten tukien karsimista).

Keskustelua elinympäristöjen tilan edistämisen keinoista jatketaan seuraavassa kokouksessa.

1. **Seuraavat kokoukset**

Seuraava Metsä-ELITE:n kokous pidetään pari viikkoa 7.4. olevan ELITE:n kokouksen jälkeen. Puheenjohtaja laittaa alaryhmän jäsenille Doodle-kyselyn sopivasta päivästä.

Toivotaan, että kokoukseen voisi osallistua myös videoyhteydellä.

1. **Kokouksen päättäminen**

Kokous päättyi 12.40.